open-index/open-wikipedia-markdown huggingface dataset:
Edward B. Binnie

**Edward Beveridge Binnie** (født 8. oktober 1884 i Port Stanley, Falklandsøyene, død 27. juni 1956 i Sandar) var magistrat på Sør-Georgia fra 20. oktober 1914 til 1. april 1927.

E. B. Binnie ble utnevnt til magistrat og oppsynsmann i på Deceptionøya i Sør-Shetlandsøyene 15. oktober 1912 for en periode på seks måneder. Postmester var en av pliktene som inngikk i denne tjenesten. 

Han ble i 1923 gift med Margrethe Olaug Larsen, født 1899 i Strinda.

## Referanser
Vivil-lekene

**Vivil-lekene** er et landsomfattende idrettsarrangement for utviklingshemmede. Lekene går av stabelen i månedsskifte mai/juni hvert år på Nadderud stadion i Bærum. 616 deltagere pluss 250 ledsagere fra nord til sør deltok i 2008, noe som gjør Vivil-lekene til et av de største idrettsmønstringer for utviklingshemmede i Norge. De senere årene har også tropper fra Latvia, Polen, Estland, Spania, Russland og Sverige deltatt i lekene.

Vivil-lekene 2009 skal arrangeres i tiden 22. mai – 24. mai og dette blir de 30. Vivil-leker i rekken, og således et jubileumsstevne.

Idrettene det konkurreres i er fotball, håndball, boccia, svømming og friidrett. Deltagerne deles inn i klasser etter kjønn, alder og egenferdigheter.

I tillegg til de ordinære Vivil-lekene arrangeres Barnas Vivil-leker på søndagen. Barnas Vivil-leker ble arrangert for første gang i 2007 med over 20 glade barn. I 2008 var det over 30 barn i alderen 3&ndash;12 år som hadde det moro på Nadderud Stadion med balanse-, kaste-, hoppe- og løpeøvelser.

Det blir ikke utropt noen vinner i de individuelle øvelsene, – alle deltagere får like premier og diplomer. I lagidrettene derimot blir det satt opp vinnere og vandrepokaler. Svømmeøvelsene starter allerede fredag kveld i Nadderudhallen. Lørdag kl. 10.00 er det åpningsseremoni på Nadderud stadion, og lekene avsluttes søndag kl. 16.00 med premieutdeling.

Lørdag kveld arrangeres det stor deltagerfest på Thon Hotell Oslofjord med opp mot 700 festdeltagere. Foruten deltagerfesten, blir de sosiale delene ivaretatt gjennom et aktivitetssenter som blir opprettet på Stadion. Her kan deltagerne slappe av med forskjellige aktiviteter mellom slagene på idrettsbanen.

Vivil-lekene skal være så likt et vanlig idrettsarrangement som mulig. Rammen omkring med innmarsj og høytidelig åpnings- og avslutningsseremoni er viktig.

Lekene har også hatt besøk av mange idrettsstjerner og andre kjendiser. I 1992 ble lekene beæret med et besøk av dronning Sonja og i 2004 var fikk lekene besøk av Martha Louise. Kjell Magne Bondevik, Wenche Foss, Valgerd Svarstad Haugland og Kåre Willoch har vært trofaste gjester og har ved flere anledninger vært til stede og hjulpet til under premieutdelingen. H.M. Kongens Garde har også ved flere anledninger kastet glans over arrangementet med sin imponerende drilloppvisning.

Arrangementet teller opp mot 300 funksjonærer som på hver sin måte, og på vært sitt område, – gjør en formidabel innsats uten noen form for økonomisk kompensasjon. Vivil-lekene ble i 2009 tildelt Wenche Foss' ærespris sammen med Trond-Viggo Torgersen.

## Referanser


## Eksterne lenker
* Vivil Idrettslag
EM i friidrett 1954 – 200 meter menn

Dette er de offisielle resultatene for øvelsen **200 meter herrer** ved EM i friidrett 1954 i Bern, Sveits der finalen ble avholdt 28. august. 

Norge var ikke representert i øvelsen.

## Rekorder
Mesterkskapsrekord før denne konkurransen:

Det ble satt mesterskapsrekord under konkurransen.

## Finalen

## Eksterne lenker
* Resultater1
* Resultater2
* Norske EM-deltakere
Ketil Gudim

**Ketil Gudim** (født 5. november 1956) er en norsk danser, skuespiller, koreograf og instruktør som i mer enn tyve år var tilknyttet Nasjonalballetten. Han er bror av Gro Gudim, som var danser i samme ensemble. 

## Bakgrunn og utdanning
Gudim er oppvokst i Sarpsborg og startet med dans på Elbjørgs ballettskole da han var 14 år. Han kom til hovedstaden i 1973 for studier ved Statens Balletthøgskole.

## Nasjonalballetten
Etter studier ble han engasjert ved Nasjonalballetten i 1977 og debuterte som solist i *Coppelia* (1979). Gjennombruddet var rollen som *Ariel* i Arne Nordheims *Stormen* (1980).

I *Volven* var han den norrøne guden Tor med hammeren. I Flåklypaballetten (1983) danset han rollen som Solan Gundersen.

Han pensjonerte seg fra Nasjonalballetten i 1998 (som eselet *Bottom* i En midtsommernatts drøm), men har siden vært tilbake og gjort en rekke mindre roller. Etter pensjonering flyttet han til Risør med sin kone Cecilie Norum, for å lede Vestfold (Ellen Mathisens) Ballettakademi. Han er fortsatt engasjert som pedagog.

## Andre engasjementer
På 1980-tallet danset han store roller i musikaler som *[[A Chorus Line]]* og *[[Cats]]*. Andre engasjementer var ved Riksteatret (i *Nesegrevet*, 1994), Teater Ibsen, Smuget (*dørvakten*), Victoria Teater (*Natta til fru Haugen*), Agder teater og Oslo Nye Teater. Han var skuespiller i filmen *Mendel* (USA, 1997). Gudim har også hatt andre skuespillerroller, blant annet som Puck i Shakespeares *En midtsommernatts drøm*.

## Kulturleder
Grunnet store ryggplager (1989) gikk han over i administrative roller, blant annet som  styreformann i Carte Blanche, i en tid med store finansielle problemer og konkurs (1989–91).  

## Priser og utmerkelser
* Dansekritikerprisen 1981 for «Amor» i *Sylvia*.

## Referanser


## Eksterne lenker
*
Byrkjeland

**Byrkjeland** er ei grend som ligger ca. 11 kilometer fra Forsand sentrum, oppover dalen langs Espedalselva.

Bygda har et gammelt skolehus og et samfunnshus, med tilhørende fotballbane. I 2008 er det registrert fem husstander på Byrkjeland.

## Referanser
Sebastian Bakare

**Sebastian Bakare** (født i januar 1940) er en anglikansk biskop i Zimbabwe. 

Han har vært lærer ved University of Zimbabwe, Harare og også undervist ved Africa University, Mutare, hvor han var anglikansk biskop av Manicaland til han gikk av i 2006. Han ble boende i Mutare, men året etter ble han bedt om å overta som biskop i Harare da den daværende biskopen Nolbert Kunonga ble fratatt sine fullmakter av kirkeledelsen på grunn av tett samarbeid med president Robert Mugabe og ZANU-PF. Han var da «caretaker bishop» i Harare fra 2007 til 2009.

Bakare var svært aktiv i etableringen av organisasjonen «Churches in Manicaland» som har vært en av de fremste forsvarerne av menneskerettigheter, demokrati og ytringsfrihet. Organisasjonen har arbeidet med demokratiopplæring og forsoning for å redusere politisk vold i Øst-Zimbabwe. Bakare var også sammen med de øvrige kirkelederne i Manicaland aktiv i et meklingsforsøk mellom ZANU-PF og MDC i 2003-2004.

## Priser
* Per Anger-prisen 2008 

## Bibliografi
* *My right to land, in the Bible and in Zimbabwe – a theology of land for Zimbabwe* 1993

## Eksterne lenker
* Per Anger-priset 2008 (svensk)
Plantegning

En **plantegning** er en teknisk tegning for en etasje i et hus (en etasjeplan) gjennom et plan sett ovenfra, og viser bygningens rominndeling med bærende vegger og skillevegger .

Ved hjelp av snittmarkeringer eller piler ser man hvor huset er skåret igjennom og hvilken vei vi ser det (snitt er når noe er skåret igjennom vertikalt og sett fra siden). En arkitekttegning av en bygning viser i tillegg til plantegning også vanligvis snitt og fasader.

En plantegning kalles også *planløsning*. Begrepet brukes oftest for hvordan arealet i en bolig er delt inn i mindre enheter eller rom. En *åpen planløsning* betyr at man har valgt å bruke færre vegger slik at rommet blir mer åpent. En *lukket planløsning* betyr det motsatte, altså at man har delt inn arealet i en rekke mindre enheter og dermed fått flere rom. Åpne planløsninger assosieres ofte med mer «lys» og romslighet, men med den konsekvens at det er færre rom og dertil mindre privatliv. En lukket planløsning kan gi følelse av mindre lys, men mer privatliv.

## Eksterne lenker
* 
* Johan von Hanno: ''Undervisning i frihåndstegning. D. 1 : Plantegning'' (1947, digital blakopi)
* ''Bygningstegning : tegningsforståelse'' (1989, digital blakopi)
* Rolf-Erik Magnussen: ''Byggetegning'' (1991, digital blakopi)
Avonbridge

**Avonbridge** er en landsby (*[[Landsby#Landsbyer i engelsktalende land|village]]*) i regionen Falkirk i Skottland. 

Ved folketellingen i 2001 hadde Avonbridge 625 innbyggere.
 
I 2006 ble folketallet estimert til 640 innbyggere.

Avonbridge ligger som navnet tilsier ved elven Avon, midt mellom Falkirk i nord, og Armadale i sør.


## Referanser
Landsskogtakseringen

**Landsskogtakseringen** ble opprettet 15. august 1919 for å gjennomføre en systematisk taksering av skogen for å være sikker på at den ikke ble for hardt belastet. Målet var å sørge for en bærekraftig forvaltning av skogene, som man på den tiden fryktet stod i fare for å bli borte. Den første verdenskrig førte til stor etterspørsel etter tømmer med gode priser og det ble meldt om skoger som ble for hardt beskattet. Dette var verdens første tiltak for å overvåke skogens utvikling på nasjonalt nivå.

Bakgrunnen var en artikkel av Agnar Barth i *Tidsskrift for skogbruk* som ga sterkt uttrykk for bekymring for tilstanden i norske skoger blant annet ved at hogsten ikke var bærekraftig («De norske skoger med stormskritt mot undergangen»). Barth var særlig skeptisk til det planløse høstingsskogbruket. Han ba politikerne om å utarbeide en god skoglov. Barth var tilhenger av statlig inngrep i det private skogbruket. Agnar Barth var til forskjell fra sin far J.B. Barth motstander av snauhogst. På bakgrunn av Barths bekymring satte Stortinget i gang nasjonal skogtaksering (Landsskogtakseringen) som var den første i verden, på 1920-tallet ble tilsvarende satt i gang i Sverige, Finland og USA. Barth og andre fagfolk var bekymret om at det ble hugget for mye, men det var lite kunnskap om hvor mye skog det var i Norge og hva den tålte av beskatning. Tidligere var det gitt lover som begrenset uttaket. Ressursoversikten takseringen frembragt la grunnlaget for skogpolitikken i landet.

Den første landsskogtaksten ble gjennomført 1919-1930. Dette var første samlede data for skogressursene i Norge, med unntak for det langsiktige produksjonspotensialet. Tilstanden var ikke fullt så dårlig som Barth trodde. Etter den tid er det blitt gjennomført åtte mer eller mindre landsdekkende takster.

Landsskogtakseringen benytter seg av representative prøveflater fordelt utover hele landet. Disse flatene blir gjennomgått, målt og tellet, og sammenholdt med data fra tidligere år. På denne måten fås en god og representativ forståelse av de norske skogenes tilstand.

Institusjonens første ledere bestod av forstkandidaten Olaf Skøien og deretter Aasmund Vigerust. Vigerust arbeidet der hele karriere og var leder fra 1937 til 1959. Landsskogtakseringen ivaretas av  Norsk institutt for skog og landskap som siden 2015 er en del av NIBIO der Landsskogtakseringen utgjør en egen avdeling. Resultater fra takseringen finnes hos SSB.

## Referanser




## Litteratur
*
Oflag IV-C

**Oflag IV-C** tysk forkortelse Offizierslager IV-C (offisersleir IV-C), ofte referert til ved Colditz slott fordi leiren benyttet slottet og omliggende bygninger. Oflag IV-C var en av de mest kjente fangeleirene for allierte fanger under andre verdenskrig og lå i Colditz slott i Sachsen. Leiren ble benyttet for fanger som enten ble ansett som særlig aktive mht å rømme, eller hadde en spesiell bakgrunn, de såkalte prominente fangene.

Fanegeleiren Oflag IV-C ble opprettet i november 1939 da de første fangene, en gruppe polske offiserer ankom, de første britiske krigsfangene kom i oktober 1940. I februar 1941 kom de første franske offiserene til leiren, og i april samme år klarte en av de å rømme, Alain Le Ray var den første allierte fangen som unnslapp Oflag IV-C.

## Eksterne lenker
* 
* VirtualColditz.com &mdash; Video og foto av Colditz slott som det er idag.
* Virtual Tour of Colditz &mdash; Nettsted på tysk.
* Colditz Castle &mdash; Oflag IV-C &mdash; POW informasjonskilder &mdash; lenker til ressuser om krigsfanger.
* ''Escape to Colditz'' av Andrew Walker &mdash; BBC News Magazine 8. august 2003.
* ColditzCastle.Net Oflag IVc & Colditz  &mdash; Historie og guide for besøk, stort fotogalleri.
* Colditz Castle Oflag IVC &mdash; Historie og guide på engelsk.
* Colditz Oflag IVc The ‘Bad Boys’ Camp &mdash; Nettsted med utvidet informasjon om Oflag IV-C og mange lenker.
Pierre (navn)

**Pierre** er en fransk form av mannsnavnet *[[Peter]]*, som har opprinnelse i greske *Πέτρος* (Petros), en gresk oversettelse av det arameiske navnet *Kefas*, som betyr «stein» eller «klippe».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Pierre-Auguste Renoir (1841–1919), fransk maler
* Pierre Curie (1859–1906), fransk fysiker som sammen med konen Marie oppdaget radioaktivitet
* Pierre Cardin (1922–2020), italiensk-fransk moteskaper
* Pierre Boulez (1925–2016), fransk komponist
* Jean-Pierre Serre (f. 1926), fransk matematiker
* Pierre Bourdieu (1930–2002), fransk sosiolog

## Referanser


## Eksterne lenker
*
Kimberlitt

**Kimberlitt** er en magmatisk bergart som kan inneholde diamantforekomster.

## Egenskaper
Bergarten er svakt magnetisk, og oftest mørk grågrønn, men kan også være gul eller blå. Den er porfyrisk ultrabasisk. Den inneholder ofte velformede olivinkrystaller samt korn av diopsid, glimmer og granat.

På overflaten er bergarten gjerne forvitret til en bløt gul bergart (yellow ground) men på dypet går den over i en fast bergart (blue ground). Kimberlitter finnes også som ganger, ofte knyttet til karbonatittkomplekser, som for eksempel damtjernitt.

## Funnhistorie
Kimberlitten er oppkalt etter gruvestedet Kimberley i Sør-Afrika. Det var her at bergarten først ble funnet, og her fant en gjeter av griquaetnisitet en  diamant kalt Star of South Africa i 1869. Dette utløste det store diamantrushet.

Senere fant man også diamantførende kimberlitt i Sibir på flere forskjellige steder i Jakutia. Særlig fremtredende var det nå gigantiske dagbruddet i Mirnyj. Det er 525 meter dypt med en diameter på 1,25 km.

Sierra Leone fulgte i 1961. Det er videre blitt gjorrt funn i Pennsylvania og i Indiana i USA, Canada, Brasil, India og i Australia.
## Se også
*Liste over bergarter

## Litteratur
* Brunet Fabrice et al, *La terre interne, Roches et matériaux en conditions extrêmes*
* Gudfinnsson G. H. & Presnall D.C (2005) - Continuous gradations among primary carbonatitic, kimberlitic, melilitic, basaltic, picritic, and komatiitic melts in equilibrium with garnet lherzolite at 3-8 GPa., *J. Petrol.*, 46, .
* Mitchell R., 1986, kimberlites: mineralogy, geochemistry and petrology
* Mitchell R., 1995, Kimberlites, orangeites and related rocks
* Nixon P.H, 1987, mantle xenoliths
* Wyllie, PJ, 1980, CO2 phase diagram
* Gaffney et al, 2007, Constraints on source-forming processes of West Greenland kimberlites inferred from Hf-Nd isotope systematics.
* Becker, M. and Le Roex, A.P., 2006. Geochemistry of South African On-and Off- craton, Group I and Group II Kimberlites: Petrogenesis and Source Region Evolution. Journal of Petrology, 47
* Wimmenauer, Wolfhard, *Petrographie der magmatischen und metamorphen Gesteine*. Stuttgart (Enke) 1985 ISBN 3-432-94671-6.

## Eksterne lenker
* 
*  Pete Rowley: ''Diamond Geyser – anatomy of a kimberlite eruption'', Blogginnlegg fra geologen (''About Lithics'') av 28. juni 2012
Big Hole

**Big Hole** kan bety:

*Big Hole (gruve), et tidligere dagbrudd i Kimberley i Sør-Afrika
*Big Hole River, sideelv til Jefferson River, i sørvestlige Montana, USA
*Big Hole National Battlefield, minnesmerke i Montana, USA
*Big Hole (Oregon), stort eksplosionskrater i Lake County, Oregon
*Battle of the Big Hole, slag under Nez Perce War i 1877
*Big Hole Pass, høyt fjellpass i Montana
*Big Hole National Forest, tidligere National Forest i Montana og Idaho
Ayton

**Ayton** er en landsby (*[[Landsby#Landsbyer i engelsktalende land|village]]*) i regionen Scottish Borders i Skottland. 

Ved folketellingen i 2001 hadde Ayton 557 innbyggere.
 
I 2006 ble folketallet estimert til 570 innbyggere.

Ayton ligger i området Berwickshire ved elven Eye Water, like sørvest for Eyemouth. Landsbyen er først og fresmt kjent for slottet Ayton Castle like nord for landsbyen.

## Referanser
Palgrave Macmillan

**Palgrave Macmillan** (kort *Palgrave*, som var offisielt navn alene til 2002) er et britisk-amerikansk akademisk forlag. Det oppstod i 2000 da det amerikanske forlaget St. Martin's Press Scholarly and Reference og det britiske forlaget Macmillan slo sammen sin akademiske forlagsvirksomhet. I 2002 fikk forlaget navnet Palgrave Macmillan. Både Macmillan og St. Martin's Press eies av det tyske forlagskonsernet Verlagsgruppe Georg von Holtzbrinck, basert i Stuttgart.

Navnet Palgrave har en lang historie knyttet til Macmillan-forlaget, og skriver seg fra den klassiske filologen Francis Palgrave og hans etterkommere, som utgav en rekke standardverk på Macmillan.

## Eksterne lenker
*
Gottlieb Muffat

**Gottlieb Teophil Muffat** (1690–1770) var en østerriksk organist og komponist.

## Liv og virke
Muffat var sønn av komponisten Georg Muffat og fikk sannsynligvis den første musikkundervisningen av ham. Etter farens død bosatte Gottlieb seg i Wien, der broren Franz Georg Muffat (1681–1710) var kammermusiker i hoffkapellet. Gottlieb fikk en traineepost i det samme orkesteret og var elev av Johann Joseph Fux.

I 1717 ble Muffat utnevnt til kammerorganist av Keiser Karl VI. Han gav keiserens barn musikkundervisning, blant andre den senere keiserinne Maria Theresia.  i 1729 ble han utnevnt til andreorganist og i 1741 til hofforganist. Muffat ble i 1764 pensjonert med den anselige årspensjon på 900 Gulden.

Muffat skrev utelukkende komposisjoner for orgel og cembalo. Cembalostykkene ble utgitt med tittelen *Componimenti musicali* (1739). Georg Christoph Wagenseil var høyst sannsynlig elev av Muffat.

## Referanser


## Kilder
* 
* 
* 

## Litteratur
* 
* Alison J. Dunlop: *The Life and Works of Gottlieb Muffat (1690-1770).* Hollitzer, Wien 2013, ISBN 978-3-99012-084-2.

## Eksterne lenker
* 
* 
*  
* Innscanning av ''Componimenti Musicali per il Cembalo'' (supplementsbind til Friedrich Chrysanders utgave av Händels samlede verk, Leipzig 1896)
Spanias Grand Prix 2002

**Spanias Grand Prix 2002** var et Formel 1-løp arrangert den 28. april 2002 på Circuit de Catalunya i Spania. Det var det femte løpet i Formel 1-sesongen 2002.

## Klassifisering
### Løpet
Liste over ordførere i Biri

**Liste over ordførere i Biri** viser navn, parti og funksjonsperiode for ordførere i Biri fra innføringen av formannskapslovene i 1837 til etableringen av storkommunen Gjøvik i 1964.

## Se også

* Liste over ordførere i Gjøvik

## Eksterne lenker

* Mjøsmuseet: Ordførere på vestsida av Mjøsa
Hangface

**Hangface** er et norsk rockeband fra Tromsø som hadde base i Los Angeles, California.

Medlemmene kommer fra tidligere band som **Hengfjes & fjesingene**, Englebarn, Jetmotor, toreBrumm og andre prosjekter.

Bandet har spilt flere hundre konserter i USA og har utgitt debutalbumet *Freakshow* (2005) som ble produsert av Eddie Kramer.

I 2026 hadde musikkdokumentarfilmen *Memoirs from a Dream* med Carl Christian Lein Størmer som regisert premiære. Filmen var basert på opptak fra bandets turneer på tidlig 2000-tall. 

## Medlemmer
* Bjørnar D. Flaa («Bee») – vokal
* Tom Espen Pedersen («Tomcat») – gitar
* Espen Høgmo («Esp») – slagverk
* Hogne Rundberg – bass frem til 2007
* Daggi Helling («DJay») – gitar/bakgrunnsvokal

## Diskografi
**[[Vekttallsalo]]* (samler, 1999) – «I Feel»
**Freakshow*, K-Entertainment (2005) Anmeldelse hos Musiq

## Referanser


## Eksterne lenker
* Freakshow - Musikkvideo på YouTube
* Tromsøband prøver lykken i USA
* Hangface hos Norwegian Bandindex
* Hangface på MySpace
Historiske hovedsteder

Dette er en liste over **historiske hovedsteder**, byer som en gang var hovedstad i et land, men som ikke lenger har denne statusen enten fordi landet ikke lenger eksisterer, fordi hovedstaden ble flyttet, eller fordi hovedstaden fikk nytt navn.

## Afrika

## Asia

### Sentral- og Sørvest-Asia

## Europa
### Nord-Europa

### Sør-Europa

### Vest-Europa

### Sentral- og Øst-Europa

## Oseania

## Nord-Amerika

## Sør-Amerika

## Referanser
Liste over ordførere i Eina

**Liste over ordførere i Eina**. Eina ble utskilt fra Vestre Toten i 1908 og innlemmet på nytt i denne i 1964.

## Se også
* Liste over ordførere i Vestre Toten

## Referanser
Johann Joseph Fux

**Johann Joseph Fux** (ca. 1660–1741) var en østerriksk komponist og musikkteoretiker.

## Liv og virke
Johann Joseph Fux var eldste sønn av Andreas og Ursula Fux. Foreldrene var bønder og Fux vokste opp i enkle kår. Om hans tidlige liv er ikke stort mer kjent enn at han rundt 1680 studerte ved universitetet i Graz, og mellom 1683 og 1687 i Ingolstadt.

I 1696 ble Fux utnevnt til organist ved Schottenstift i Wien og denne posten beholdt han fram til 1702 da det keiserlige hoff utnevnte ham til hoffkomponist. Fra 1701 ble han kapellmester ved Stefansdomen i Wien og i 1711 musikkdirektør ved hoffet, en av de viktigste embeter i det europeiske musikkliv. Som musikkdirektør skrev han tallrike operaer og oratorier.

Hans mest kjente opera *Costanza e Fortezza* ble oppført i Praha i anledning kroningen av Keiser Karl VI til konge av Böhmen.

Fux underviste i komposisjon, og blant hans mest kjente elever var Georg Christoph Wagenseil, Gottlieb Muffat og Jan Dismas Zelenka.

## Verk
Fux' mest innflytelsesrike verk var komposisjonslæreboka *Gradus ad Parnassum* (1725). Boka var skrevet på latin og ble i 1742 oversatt til tysk av Lorenz Christoph Mizler, en av Bachs elever. Boka tjente som lærebok i kontrapunkt fram til 1900-tallet.

Fux komponerte 18 operaer, 50 messer, tre requiemer, 57 vespere og salmer, 10 oratorier og  29 partitas. Musikken til Fux gikk snart i glemmeboken, men på slutten av 1800-tallet «gjenoppdaget» Ludwig von Köchel ham, og gav ut en biografi og en verkfortegnelse.

## Referanser


## Kilder
*  
* 

## Litteratur
* Michael Lorenz: «Fux Documents» (Wien, 2016)

## Eksterne lenker

* 
* Verkfortegnelse etter Ludwig Ritter von Köchel, 1872
* ''Fux online'', Österreichische Akademie der Wissenschaften
* 
* *[http://phaidra.univie.ac.at/o:26834 Gradus ad parnassum].* Tysk oversetting av Lorenz Christoph Mizler (1742). E-bok fra  Universitätsbibliothek der Universität Wien
* 
*
Det store togrøveriet (Storbritannia)

**Det store togrøveriet** ble gjennomført 8. august 1963 av en bande av yrkeskriminelle engelskmenn, blant annet Bruce Reynolds, Buster Edwards og Ronald Biggs. Selve ranet besto i at posttoget mellom Glasgow og London ble stoppet ute på den engelske landsbygda og ranet. Byttet ble 2,6 millioner pund.

Hjernen bak ranet, Bruce Reynolds, gjemte seg først i en gårdbygning etter ranet, og flyktet deretter til Mexico via Belgia. Han bodde i Mexico de neste fem årene, men vendte tilbake til England da pengene tok slutt. Han ble arrestert i 1968, og satt 10 år i fengsel. Han døde 28. februar 2013.

Ronald Biggs lyktes i å flykte og bodde fram til 2001 i Rio de Janeiro, men valgte på grunn av sviktende helse å vende tilbake til England der han ble pågrepet og fengslet umiddelbart. En kuriositet er Biggs' opptreden på en grammofonplate sammen med Sex Pistols. Han skrev også en selvbiografi. Helsen forfalt raskt i fengsel, og han ble løslatt 6. august 2009 av humanitære årsaker. Han døde 18. desember 2013. 

Det store togrøveriet ble filmatisert i 1967 av Peter Yates i filmen *Robbery*. Historien om Buster Edwards ble filmatisert 1988 som *[[Buster (film)|Buster]]*, med Phil Collins i tittelrollen. Edwards døde 28. november 1994.

## Eksterne lenker
* BBC News «On This Day»
* BBCs omtaler av saken
Marthe Braavold Johansen

**Marthe Braavold Johansen** er en norsk tidligere fotballspiller. 

## Karriere
Braavold Johansen er fra Sandefjord, og begynte sin karriere i Store Bergan Idrettslag, som dannet et jentelag omtrent da Braavold Johansen var sju. Etter at jentelaget til Store Bergan ble oppløst, dro Braavold Johansen over til Runar, der hun spilte i mesteparten av videregående. Da hun ble 17, fikk Marthe Braavold Johansen kontakt med Larvik, og hun spilte der i 2000-sesongens siste kamper. Braavold Johansen ble i Larvik til og med 2003-sesongen, da Larvik rykket ned med god margin. Den siste delen av 2003-sesongen hadde Braavold Johansen flyttet til Oslo, og hun trente med Røa. Da Larvik rykket ned, gjorde Braavold Johansen overgangen permanent.

Allerede i sin første sesong for Røa vant Braavold Johansen både seriegull og cupgull. Braavold Johansen spilte cupfinalen med tretthetsbrudd.Men Braavold Johansen var langt fra sikker på plassen, og da hun fikk ryggproblemer i 2005-sesongen, ble det naturlig færre kamper. Først i 2007-sesongen ble Braavold Johansen mer eller mindre sikker på plassen sin. Braavold Johansen hadde i løpet av 2008-sesongen skaffet seg en mer midtbaneankerrolle i stedet for venstre ving, der hun stort sett spilte de første årene. Med Karin Bredland ute ble Braavold Johansen det naturlige valget på sentral midtbane, og i 2008 spilte hun 29 av 31 kamper fra start.

Braavold Johansen ble tatt ut til EM-kvalifiseringens siste og avgjørende kamp, borte mot Russland. Johansen kom ikke innpå den kampen, som ble av betydning for Røa og landslaget på en annen måte, da fem landslagsspillere trakk seg fra videre landslagsspill (se også Bjarne Berntsen). Dette åpnet for Braavold Johansen, som debuterte offisielt for landslaget den 31. januar 2009 mot Sverige. Hun spilte i andre omgang. Hun fikk også tillit i to kamper til, i Algarve Cup, men har siden ikke vært tilbake på landslaget.

På klubblaget markerte Braavold Johansen seg imidlertid, og hun spilte nesten alle kampene i 2009 og 2010. Hun fikk imidlertid en kneskade tidlig i 2011-sesongen, og var derfor borte fra mange kamper. I 2012 var hun også skadet i begynnelsen, men kom med etter de seks første kampene. Med henne på plass vant Røa 18 kamper på rad.

:*Mesteparten av artikkelen er basert på intervjuet med Marthe Braavold Johansen På Røas hjemmeside (se under)*

## Meritter
**Med Røa:**
* Seriemester 2004, 2007, 2008, 2009 og 2011
* Cupgull 2004, 2006, 2008, 2009 og 2010.

## Referanser


## Eksterne lenker
* Marthe Braavold Johansens profil på NFF
* The unsung hero - intervju med Marthe Braavold Johansen på dynamitegirls.no
UTC−01.00

**UTC−01.00** er et belte av tidssoner som ligger én time etter standardtiden UTC. I 2008 omfattet UTC−01.00 følgende områder:

## Som standard tid (hele året)
****'

== Nordlige halvkule - Som standard tid (vinter) ==
****' - kun Ittoqqortoormiit og nærliggende områder på Øst-Grønland.
***** - kun Azorene
Fylkesvei 1028

**Fylkesvei 1028** går mellom Holli og Godheim i Indre Østfold kommune.

Frem til 2019 hadde veien betegnelsen fylkesvei 231 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Francis Tong Hui

**Francis Tong Hui** (født  15. august 1938 i Lintong i provinsen Shaanxi i Kina, død 27. oktober 2016) var en katolsk biskop av bispedømmet Yulin/Yan'an i Shaanxi i Folkerepublikken Kina.
## Liv og virke
### Prest
Tong Lui ble presteviet i 1956 og ble sogneptrest på sitt hjemsted. Under kulturrevolusjonen ble han dømt til laogai. I 1980 lot man ham vende tilbake til Lintong og gjenoppta sin tjeneste i bispedømmet Xi'an. 

Tong Hui var opprinnelig prest for bispedømmet Xi'an, men ble overdratt til Yulin i 1992. Det var også det året han ble valgt til hjelpebiskop. Det skulle imidlertid ta lang tid vør bispevielsen fant sted.
### Biskop
Tong Hui ble vigslet til hjelpebiskop av den myndighetsutnevnte biskop Anthony Li Du'an av Xi'an den 19. mars 1994 i en av bispedømmets kirker i fylket Jingbian i Shaanxi.

Bispedømmet Yulin er det samme som det som tidligere ble kalt (og av Vatikanet kalles) Yan'an. Navneendringen skyldes to forhold: Endringer av de borgerlige administrative enheters grenser, men ikke minst at Yan'an er et viktig senter for såkalt rød turisme. Det var i Yan'an at Mao Zedong og hans folk havnet og slo opp sitt hovedkvarter etter den lange marsjen, og de konfiskerte strakjs den katolske domkirken til sitt bruk. Den ble et for kommunismens historie et viktig minnesmerke, og det er ideologisk og politisk utenkelig å gi bygningen tilbake. Derimot er andre tomter og eiendommer stilt til rådighet. I 1994 var det således planlagt bygging av en ny og større katolsk katedral i Yulin.

I 1994 var denne katedralen ennå ikke ferdig. Derfor bodde Yunins ordinære biskop Joseph Wang Zhenye og hjelpebiskop Tong i fylket Jingbian inntil videre.

Etter at biskop Wang døde 17. desember 1999 overtok biskop Tong formelt som ordinær biskop av Yulin. Bispedømmet hadde da ca.  30&nbsp;000 katolikker.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Lawrence Zhang Wenbin (1915-2002) *1981
* Biskop Anthony Li Duan (1927-2006) *1987
* Biskop *Francis Tong Hui* (1933-2016) *1994
## Referanser
Vågehamn

**Vågehamn**, lokalt uttalt Våje, blir regnet som sentrum av Vestbygd i Lødingen kommune i Nordland. Stedet har fra 1850-årene vært et knutepunkt for folk fra de vestre delene av kommunen. 

Idag finner man i Vågehamn viktig infrastruktur (og øvrige fasiliteter) som kirke (Vestbygd kirke), skole, barnehage, basseng, bibliotek, idrettsanlegg, omsorgsboliger, samfunnshus, havneområde (inkludert gjestehavn og slipp), husflidsstue, ysteri, byggevarehandel og nærbutikk.

## Se også
*Halsen

## Eksterne lenker
*
Presidentvalget i USA 1900

**Presidentvalget i USA 1900** var det 29. presidentvalget i USAs historie. Valget fant sted den 6. november 1900, og gjenvalgte republikaneren William McKinley som president, og valgte Theodore Roosevelt som  visepresident, for perioden 1901–1905. McKinleys motstander var den samme som forrige gang; demokraten William Jennings Bryan. Bryan hadde tidligere visepresident under Grover Cleveland, Adlai E. Stevenson, som visepresidentkandidat. Bryan var kjent som en populist, og heller ikke denne gang klarte Bryan å vinne valget.

McKinley ble imidlertid ikke sittende lenge i sin andre periode som president før han døde i et attentat i september 1901.

## Eksterne lenker
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
* «How close was the 1900 election?» av Michael Sheppard, Michigan State University
St. Martin’s Press

**St. Martin's Press** er et av USAs store forlag, og har hovedkvarter i New York City. Forlaget publiserer rundt 700 titler i året under åtte forskjellige merkenavn.

Forlaget ble grunnlagt som et datterselskap av britiske Macmillan Publishers i 1952 og oppkalt etter St. Martin's Lane i London. På slutten av 1990-tallet ble selskapet solgt til det tyske forlagskonsernet Verlagsgruppe Georg von Holtzbrinck, et familieeid selskap basert i Stuttgart.

## Referanser


## Eksterne lenker
*
Colditz slott

**Colditz slott** (på tysk *Schloss Colditz*) er et middelalderslott i byen Colditz i delstaten Sachsen i Tyskland. Slottet ble påbegynt rundt år 1046 og spilte en viktig rolle for tyske keisere i middelalderen. Slottet ble brent ned i 1430 av Husittene og gjenreist på 1460-tallet.

Under andre verdenskrig ble slottet brukt som krigsfangeleir for spesielt rømningsfarlige og prominente fanger under navnet Oflag IV-C og var en av de mest kjente krigsfangeleirene for allierte fanger. Leiren ble drevet av *[[Wehrmacht]]*, de militære styrkene i det nasjonalsosialistiske Tyskland, og hadde på det meste 600 fanger.

## Referanser


## Eksterne lenker

* Offisielt nettsted for Colditz slott
* Nettsted om slottets historie 
* VirtualColditz.com – video og foto av slottet slik det er idag
Blue Jacket

**Blue Jacket** (født ca. 1743, død ca. 1810), kjent på sitt morsmål som **Weyapiersenwah**, var en indianerhøvding for shawneestammen og kjent for sitt militære forsvar av stammens landområder i Ohio Country. Han står muligens frem som den mest fremtredende indianerlederen i den nordvestlige indianerkrigen, hvor en samlet indianerstyrke kjempet utallige kamper mot USA. Han ble etterfulgt av den prominente shawnee-lederen Tecumseh.

## Referanser
Hans Bjerrum

**Hans Adolf Bjerrum** (født 8. september 1899, død 10. mai 1979) var en dansk sportsutøver som deltok i de olympiske leker 1920 i Antwerpen.

Bjerrum vant en olympisk sølvmedalje i landhockey under OL 1920 i Antwerpen. Han var med på det danske laget som kom på andreplass i landhockeyturneringen bak Storbritannia. Fire lag deltok i turneringen og det ble spilt en enkeltserie der alle lagene møtte hverandre en gang. Danmark tapte sin første kamp mot Storbritannia med 1-5, men vant siden kampen mot Frankrike med 9-1 og i den siste kampen beseiret de Belgia med 5-2. Turneringen ble spilt i perioden 1. til 5. september 1920.

## OL-medaljer
*  1920  Antwerpen -  Sølv i landhockey  Danmark

## Eksterne lenker
*
UTC−00.44

**UTC−00.44** var en tidssone som ble brukt i Liberia fram til 1. mai 1972. Den ble kalt **Monrovia middeltid** (Monrovia Mean Time) eller **Liberiatid**.

Den nøyaktige tidssonen var opprinnelig GMT −0t 43m 08s, til den ble omdefinert som UTC−00.44 den 1. mars 1919. Den ble avskaffet i 1972 da Liberia gikk over til UTC.
Halsen (Lødingen)

**Halsen** er ei grend  i Lødingen kommune i Nordland. 

Brua over Teinelva (i laksevassdraget Teinelvvassdraget), som knytter vestre del av Lødingen Vestbygd til fylkesvei 837, blir betraktet som den viktigste grunnen til at det fortsatt er bosetning i denne grenda, da den åpnet for bedre kommunikasjon med Vågehamn. 

Muligheten for laksefiske gjør at det i sommersesongen er en del folk i dette området.

Vojemarka er et flott turområde, og Laksevannet og Kjellarbotsvannet   er fine fiskevann. Janslivannet  er også et populært fiskevann, men ligger lenger oppe i fjellet.

## Referanser
UTC−00.25

**UTC&minus;00.25** ble brukt i Irland fra 1880 til 1916, under navnet **Dublin middeltid** (Dublin Mean Time).

Dublin middeltid ble innført i 1880, gjennom den samme loven som definerte Greenwich middeltid (GMT) som offisiell tid i Storbritannia. Denne loven erstattet lokal middeltid, som hadde vært offisiell tid siden 1858.

Fra søndag 1. oktober 1916 ble Dublin middeltid avskaffet, det ble bestemt at Irland skulle følge samme tid som Storbritannia. Dette har vært gjeldende hele tiden siden, også i perioden med sommertid.

## Referanser


## Eksterne lenker
* History of legal time in Britain
* Dunsink and Timekeeping
Fylkesvei 1074

**Fylkesvei 1074** går mellom Værne Kloster og Ekely i Moss kommune.

Frem til 2019 hadde veien betegnelsen fylkesvei 340 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Oldstaven

**Oldstaven** (org.: *the Elder Wand*) er en fiktiv tryllestav i Harry Potter-bøkene. Staven blir omtalt som den mektigste staven som har eksistert og ble opprinnelig gitt til eller laget av den eldste broren i *Historien om de tre brødrene*.

## Opprinnelse
I *Historien om de tre brødrene* blir det sagt at de tre brødrene ble konfrontert Døden som gav dem hver av dem et ønske. Den eldste broren blir beskrevet som en krigersk mann og han ønsket seg "en tryllestav mektigere enn alle andre, en stav som ville vinne hver duell for sin eier". Det er også en teori om at staven er laget av den eldste broren. Det er også et faktum at den er av svarthyll, og det er blitt spekulert om at kjernen kanskje er halehåret til en Dystral. Da dystraler ville være meget uvanlig å ta i bruk i forbindelse med tryllestaver, siden de kjennetegner døden og derfor ville vært mest effektivt å skremme en motstander med.

## Eierbytte
I motsetning til vanlige staver kan Oldstaven virke bedre enn en eiers opprinnelige stav, og den vanligste måten å få tak i Oldstaven er å drepe den forrige eieren, men det er ikke nødvendig å drepe eieren så lenge personen blir overvunnet. Siden staven er et veldig kraftfullt våpen er den den av de tre dødstalismanene som oftest skifter eier. Staven dukker opp i historiene, men det finnes også lange perioder der den er vekk, noe som gjør at den sammen med de andre talismanene blir sett på som en legende.

## Eiere
På grunn av sitt skiftende eierskap har staven hatt mange eiere, de mest kjente er Gellert Grindelwald, Albus Humlesnurr og Harry Potter. Grindelwald stjal staven fra den kjente stavmakeren Gregorovitsj, men etter å ha terrorisert store deler av Europa kom det til kamp mellom Grindelwald og hans tidligere venn, Albus Humlesnurr, og Grindelwald overgav seg. Ved Humlesnurrs død i slaget ved Galtvort ble han avvæpnet av Draco Malfang og deretter drept av Severus Slur. Voldemort gikk ut fra at det var Slur som var den nye staveieren og drepte han for å bruke stavens fulle potensial. Senere når Voldemort blir konfrontert med Harry Potter viser dette seg å være feil og at det er Malfang som ble den rette eieren av staven, men siden Harry allerede har tatt over Malfangs stav er han den rettmessige eieren av staven. Hvis Harry Potter dør en naturlig død vil stavens eiertrang forsvinne.

## Navn
Oldstaven går også under navnene *Dødsstokken* og * Skjebnestaven*. Oldstaven betyr gamlestaven da *old* er et annet ord for gammel. På engelsk heter staven *the Elder Wand*; *elder* er både ordet for gammel og svarthyll (tresorten som er brukt til staven) og har derfor en dobbel betydning.
Norrmalmstorgranet

**Norrmalmstorgranet** var et ran og gisseldrama 23. til 28. august 1973 på daværende Kreditbanken ved Norrmalmstorg i Stockholm. Det bidro til Clark Olofssons berømmelse og i ettertid skulle Nils Bejerot gi navnet stockholmssyndromet på et aspekt av gislenes opplevelser.

## Dramaets forløp
Ranet begynte med at en fange, Jan Erik «Janne» Olsson, på permisjon gikk inn på Kreditbanken ved Norrmalmstorg i Stockholm sentrum den 23. august 1973. Politi ble tilkalt og gikk inn i banken. Olsson var bevæpnet med en maskinpistol, som en av politimennene ble såret i hånden av.

Olsson tok tre kvinner og en mann av bankpersonalet som gisler og krevde at Clark Olofsson skulle føres til ham. Hans kravliste inneholdt videre: Tre millioner kroner, skuddsikre vester, hjelmer, to pistoler og en fluktbil. Olofsson ble hentet av politiet på fengslet i Norrköping og ble sluppet inn i banken. Der var det ytterligere en banktjenestemann sammen med gislene.
De fire gislene var Birgitta Lundblad (31), Elisabeth Oldgren (21), Kristin Enmark (23) og Sven Säfström (24).

Ranerne og gislene barrikaderte seg siden i bankens hvelv. To politimenn lykkes med å komme seg inn og lukke hvelvdøren. Den 26. august boret politiet hull i taket, og førte ned et kamera og siden, den 28. august, for å slippe inn gass i hvelvet. For å hindre politiet fra å anvende gass ble gislene perioder tvunget til stå langs veggene med tau rundt halsen, slik at de ville kveles dersom søvngass ble sprøytet inn. To ganger skjøt Olsson opp gjennom hullet og andre gangen ble en kriminaltekniker truffet i hånden og i ansiktet.

Ved to tilfeller snakket Olofsson, Olsson, samt to av gislene med daværende statsminister Olof Palme. 

Dramaet ble avsluttet i og med at politiet satte inn gass. Ingen av ranerne eller gislene ble skadd.


Fil:Former Kreditbanken Norrmalmstorg Stockholm Sweden.jpg|Kreditbanken på Norrmalmstorg
Fil:NorrmalmstorgRobberyNooses.jpg|Tau som ble anvendt i ranet.
Fil:Clark Olofsson.jpg|Clark Olofsson (i midten) (1967).


## Se også
*Filmen *[[Norrmalmstorg (film)|Norrmalmstorg]]* (2003)

## Referanser


## Eksterne lenker
* Nyhetsinnslag om hendelsen fra SVTs åpne arkiv
* P3 Dokumentär
*Telefonsamtalet mellom gisselet Kristin Enmark og Olof Palme 
* Nils Bejerot Strategin i sexdagarskriget vid Norrmalmstorg 
* Radiointervju med gisslan i bankvalvet
Fylkesvei 454 (Østfold)

**Fylkesvei 454 (Fv454) i Østfold** gikk mellom Rød og Langøya i Fredrikstad kommune. Veien var 2,6&nbsp;km lang.

2019 ble veien erstattet av fylkesvei 1114 og en delstrekning av fylkesvei 451.

## Kommuner og knutepunkter

## Referanser


## Eksterne lenker
* Vegvesenets vegkart
Jan-Erik Olsson

**Jan-Erik «Janne» Olsson** (født 1941 i Ekeby) er en svensk bankraner mest kjent for Norrmalmstorgsdramaet i 1973.

Han er født og oppvokst i Ekeby.

I Kalmarfengselet ble han god venn med Clark Olofsson. Da Janne Olsson senere slapp fri, planla de et fluktforsøk for Clark Olofsson den 7. august 1973 som mislyktes. Tre uker senere var han en av forbryterne ved Norrmalmstorgsdramaet i Stockholm 23. august – 28. august 1973. Han holdt der gisler i seks døgn. Olsson begjærte også at Clark Olofsson skulle frigis og føres til ham i banken samt 3 millioner kroner.

Olsson ble frigitt på begynnelsen av 1980-årene. Han bodde en lang periode i Thailand, men har siden bosatt seg i Helsingborg.

## Se også
*Stockholmsyndromet

## Referanser


## Bibliografi
*
Paul Metz

**Paul Metz** (født 17. november 1892, død 8. september 1975) var en dansk sportsutøver som deltok i de olympiske leker 1920 i Antwerpen.
  
Metz vant en olympisk sølvmedalje i landhockey under OL 1920 i Antwerpen. Han var med på det danske laget som kom på andreplass i landhockeyturneringen bak Storbritannia. Fire lag deltok i turnering og det ble spilt en enkeltserie der alle lagene møtte hverandre en gang. Danmark tapte første kampen mot Storbritannia med 1-5 men vant siden kampen mot Frankrike med 9-1 og i siste kampen beseiret de Belgia med 5-2. Turneringen ble spilt i perioden 1. til 5. september 1920.
  
## OL-medaljer
*  1920  Antwerpen -  Sølv i landhockey  Danmark

## Eksterne lenker
*
Fylkesvei 1122

**Fylkesvei 1122** går mellom Bukta og Neset i Hvaler kommune. Veien er 2,9&nbsp;km lang.

Frem til 2019 hadde veien betegnelsen fylkesvei 474 (Østfold).

## Kommuner og knutepunkter

*Endepunkt Bukta

## Referanser




## Eksterne lenker
* Vegvesenets vegkart 
*
Kreditbanken

**Sveriges Kreditbank** var en statseid svensk forretningsbank. Banken ble etablert som Jordbrukarbanken i 1923, som følge av krisen i den private Svenska Lantmännens Bank. Staten hadde også grepet inn i kriserammede Göteborgs handelsbank, og da denne ble privatisert, ble noen kontorer overført til Jordbrukarbanken, som så tok navnet Sveriges Kreditbank i 1951. I 1974 ble Kreditbanken fusjonert med den statseide Postbanken og dannet PKbanken.

## Referanser
Japansk skrift

**[[Japansk]] skrift** består i dag av 3 skriftsystem: *Kanji*, *Hiragana* og *Katakana.*

**[[Hiragana]]* er en stavelsesskrift som blir brukt på japanske ord som ikke har Kanji, eller ord der det er uvanlig å bruke Kanji.
**[[Katakana]]* er en stavelsesskrift som brukes mest på fremmedord, navn og stedsplasser.
**[[Kanji]]* er opprinnelig kinesiske tegn. Kanji-tegn er lette å kjenne igjen fordi tegnene er store og ofte vanskelige å lære.

Det går også an å skrive japansk med det latinsk alfabet:
«Jeg» kan altså skrives på 3 måter: 私 (kanji), わたし (hiragana) og ワタシ (katakana – men det er uvanlig for dette ordet). I tillegg kan du skrive uttalelsen med latinske bokstaver ("watashi"), nemlig Rōmaji.

## Eksterne lenker
* Lær japansk språk og skrift
Norrmalmstorg

**Norrmalmstorg** er et torg mellom Hamngatan og Smålandsgatan på Norrmalm i det sentrale Stockholm. Torget lå inntil byens fiskerhavn og kaltes *Packaretorget* og *Fiskartorget* før det fikk sitt nåværende navn i 1853.

## Referanser


## Litteratur
*

## Se også
*Norrmalmstorgsdramaet
Boy Scouts of America

**Boy Scouts of America** (**BSA**) er den største ungdomsorganisasjonen i USA. Den ble grunnlagt i 1910 som en del av speiderbevegelsen. Det antas at over hundre millioner amerikanere har vært medlemmer. I desember 2005 hadde BSA 2&nbsp;938&nbsp;698 ungdommer og 1&nbsp;146&nbsp;130 voksne ledere organisert i 122&nbsp;582 patruljer. Individuelle patruljer innen BSA drives i stor grad av frivillige, mens ledelsen på høyere nivå består av fagarbeidere.

## Eksterne lenker
*
Bruno Boche

**Bruno «Benno» Boche** (født 28. mai 1897 i Berlin, død 1. april 1972) var en tysk landhockeyspiller som deltok i de olympiske leker 1928 i Amsterdam.

Boche vant en olympisk bronsemedalje i landhockey under OL 1928 i Amsterdam. Han var med på det tyske laget som kom på tredjeplass i landhockeyturneringen bak India og Nederland. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turneringen, som ble spilt i perioden 17. til 26. mai. Tyskland ble nummer to sin gruppe og møtte Belgia, som ble nummer to i den andre gruppen. Bronsefinalen, som ble spilt 26. mai 1928 på Olympiastadion i Amsterdam med 23&nbsp;400 tilskuere, vant Tyskland med 3-0. Boche spilte tre kamper i OL-turneringen og scoret ett mål.

## OL-medaljer
*  1928  Amsterdam -  Bronse i landhockey  Tyskland.

## Eksterne lenker
*
Parson Weems

**Mason Locke Weems** (født 11. oktober 1759, død 23. mai 1825), kjent som **Parson Weems**, var en amerikansk forlegger og forfatter. Han er mest kjent for å stå bak noen av apokryfene om George Washington, inkludert den velkjente talen om kirsebærtreet («I cannot tell a lie, I did it with my little hatchet»), som er å finne i Weems' mest kjente verk, *The Life of Washington*.

## Referanser
Spanias Grand Prix 2000

**Spanias Grand Prix 2000** var et Formel 1-løp arrangert den 7. mai 2000 på Circuit de Catalunya i Spania. Det var det femte løpet i Formel 1-sesongen 2000.

## Klassifisering
### Løpet
Neighbours from Hell

***Neighbours from Hell*** er et strategi-spill som kan spilles på GameCube, PC, og Xbox. I Europa  ble spillet sluppet på PC den 20. juni 2003. På GameCube og Xbox ble det sluppet 4. mars 2005. I USA ble spillet sluppet på PC 22. september 2003.

Woody er en vanlig mann som lever et lykkelig liv, helt til en nabo Mr. Rottweiler begynner å gjøre tilværelsen hans vanskelig. Woody bestemmer seg for å ta hevn på Mr. Rottweiler. I spillet skal spilleren spille Woody som skal krype rundt i naboens hus, og gjøre flest mulig triks og feller mot naboen. Eksempler er bananskall eller såpe på gulvet som naboen kan gli på, eller ødelegge inventaret i huset til naboen. Feller han setter opp inkluderer blant annet sage av stol-bein sånn at Mr. Rottweiler faller av når han forsøker å sette seg på stolen.

Spillets mål er å skape mest mulig problemer, og vinne forskjellige priser. Hindringer i spillet inkluderer naboen selv, eller vakthunden hans, samt en papegøye kalt Chilli. Både hunden og papegøyen kommer til å varsle Mr. Rottweiler om Woodys tilstedeværelse. Hvis Woody blir oppdaget kommer han til å bli brutalt banket opp, og det antydes at Woody vil bli slått i hjel. Dermed mislykkes episoden, og spilleren må starte hele nivået på nytt.

Woody må bevege seg fra sone til sone gjennom spillet, samt gjemme seg under en seng eller i en garderobe for å unngå å bli oppdaget. Naboen beveger seg i huset etter sin egen rutine, men dette kan forstyrres på forskjellige måter. Spillet begynner med bare noen få værelser (en stor hall, et bad, kjøkkenet og en stue) men etter hvert som spillet skrider frem låses flere rom opp (for eksempel en balkong, soverommet, kjelleren og arbeidsrommet) noe som gjør spillet mer komplisert.

En oppfølger til spillet kom i 2004, og heter *Neighbors from Hell 2: On Vacation*. Dette spillet foregår ikke i et hus, men spilleren må reise til forskjellige steder over hele verden.

## Referanser


## Eksterne lenker
*